**vznesené Pripomienky v rámci medzirezortného pripomienkového konania**

Návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 310/2019 Z. z. o Fonde na podporu športu a o zmene a doplnení niektorých zákonov (tlač 223)

|  |  |
| --- | --- |
| Počet vznesených pripomienok, z toho zásadných | 3 / 1 |

|  |  |  |
| --- | --- | --- |
| **Subjekt** | **Pripomienka** | **Typ** |
| **GPSR** | **1. K čl. I bodu 1 [§ 1 ods. 1 písm. f)] – O:**Odporúčame navrhované písmeno f) uviesť v tomto znení: „f) športu výstavbou, modernizáciou a rekonštrukciou športovej infraštruktúry,“. Odôvodnenie: Pôvodne navrhované znenie nenadväzuje vhodne štylisticky na úvodnú vetu v § 1 ods. 1 zákona č. 310/2019 Z. z. o Fonde na podporu športu a o zmene a doplnení niektorých zákonov („ ...na účel podpory a rozvoja f) výstavby, modernizácie a rekonštrukcie ...“). Navyše pojem „športová infraštruktúra národného významu“ definovaný v § 3 písm. p) zákona č. 440/2015 Z. z. o športe a o zmene a doplnení niektorých zákonov je iba podmnožinou pojmu „športová infraštruktúra“ definovaného v § 3 písm. o) zákona č. 440/2015 Z. z., preto považujeme za postačujúce uviesť iba základný pojem „športová infraštruktúra“.  | **O** |
| **GPSR** | **2. K čl. I bodu 1 (§1 ods. 1) - O:**Odporúčame § 1 ods. 1 doplniť novým písmenom g), ktoré znie: „g) športu poskytnutím príspevku pre športové organizácie na zmiernenie dopadov krízovej situácieX) a prijatých opatrení na predchádzanie krízovým situáciám a na ich riešenie.“. Poznámka pod čiarou k odkazu X) znie: „X) § 2 písm. a) zákona č. 387/2002 Z. z. o riadení štátu v krízových situáciách mimo času vojny a vojnového stavu.". Odôvodnenie: Vzhľadom na ďalšie vlny pandémie a jej dopadov na oblasť športu, ako aj vzhľadom na aktuálny mimoriadne kritický stav slovenského športu, ktorý je dôsledkom toho, že štát pri kompenzácii dopadov krízovej situácie v podobe prvej vlny pandémie COVID-19 a štátom prijatých krízových opatrení, nijako nezohľadnil osobitosti športu „jeho osobitnú povahu, jeho štruktúry založené na dobrovoľnosti, ako aj jeho spoločenskú a vzdelávaciu úlohu“ (čl. 165 ods. 1 Zmluvy o fungovaní Európskej únii), ale poskytol len všeobecné schémy pomoci, pre využitie ktorých subjekty pôsobiace v športe, vzhľadom na osobitnú povahu športu nespĺňali podmienky (napr. „iné pracovnoprávne vzťahy“ športovcov a športových odborníkov s klubmi), odporúčame využiť odborné a organizačné kapacity a možnosti fondu na navrhovanie schém podpory športu, ktoré budú reagovať na osobitosti jeho vzťahov a potrieb. V tej súvislosti poukazujeme na to, že iné potreby má profesionálny šport, kde jedným z najväčších nákladov sú mzdy hráčov a členov realizačného tímu a najvýznamnejším výpadkom je strata príjmov zo vstupného a ďalších služieb súvisiacich so zápasmi a iné potreby má amatérsky šport, ktorý je postavený na dobrovoľníkoch a tam je potrebné uhrádzať najmä náklady na trénerov, športoviská, dopravu a súťaže a rovnako je citeľný výpadok príjmov zo vstupného. Fond ma predpoklady na to, aby všetky tieto osobitosti zohľadnil a pripravil také kritériá výzvy na predkladanie žiadostí, ktoré budú zohľadňovať osobitosti jednotlivých skupín dotknutých športových organizácií. Ako najjednoduchšie exaktné kritérium, ktoré sa javí byť vhodné je porovnanie príjmov uvedených v daňovom priznaní za rok 2019 s rokom 2020. Ďalším kritériom by mohla byť paušálna kompenzácia pre kluby, ktoré dodržiavali zákon vo forme príspevku na mzdy tých športovcov, ktorí vykonávali šport pre klub v pracovnoprávnom vzťahu na základe zmluvy o profesionálnom vykonávaní športu, a to v období prvej aj druhej vlny pandémie vírusu COVID-19. Pojem „krízová situácia“ je definovaný v § 2 písm. a) zákona č. 387/2002 Z. z. o riadení štátu v krízových situáciách mimo času vojny a vojnového stavu (odporúčame doplniť odkaz na citované ustanovenie zákona č. 387/2002 Z. z. v poznámke pod čiarou k odkazu X) umiestnenému nad slovom „situácie“).  | **O** |
| **ZMOS** | **K Čl. I novelizačný bod 10**V navrhovanom ustanovení § 17 ods. 10 príkladmo vysvetliť, čo sa považuje za "objektívne vyhodnotiteľné údaje" Odôvodnenie:Dôvodom je zvýšenie právnej istoty pri posudzovaní návrhov žiadostí, zníženie miery rizika neobjektívneho posudzovania „objektívne overiteľných údajov“ a zvýšenie miery transparentnosti. | **Z** |
| **ŠÚSR ÚVSR** | Odoslané bez pripomienok |  |
| **NBS** | Odoslané bez pripomienok |  |
| **MDaVSR** | Odoslané bez pripomienok |  |
| **MFSR** | Odoslané bez pripomienok |  |
| **MOSR** | Odoslané bez pripomienok |  |
| **AZZZ SR** | Odoslané bez pripomienok |  |
| **MKSR** | Odoslané bez pripomienok |  |
| **MIRRI SR** | Odoslané bez pripomienok |  |
| **MZVEZ SR** | Odoslané bez pripomienok |  |
| **PMÚSR** | Odoslané bez pripomienok |  |

|  |
| --- |
| Vysvetlivky k použitým skratkám v tabuľke: |
| O – obyčajná |
| Z – zásadná |